open-index/open-wikipedia-markdown huggingface dataset:
Elkouria Amidane

**Elkouria Amidane** (født 1985) er en saharawisk student og menneskerettighetsaktivist. Siden det ikke er høyere utdanningsinstitusjoner i okkuperte Vest-Sahara, blir saharawisk ungdom tvunget til å studere ved universiteter i Marokko. Saharawiske studenter i Marokko blir diskriminert med hensyn til hvilke type fag de får studere. Det har også vært flere rapporter om fysiske overgrep på saharawiske studenter. Spesielt de som har uttrykt seg negativt om okkupasjonen eller har demonstrert for et fritt Vest-Sahara. 

Elkouria Amidane har i flere år drevet en ikke-voldelig kamp mot okkupasjonen av Vest-Sahara og for rettighetene til saharawiske studenter. Dette har hun gjort gjennom demonstrasjoner og dokumentasjon av overgrep. Video og internett har vært typiske hjelpemidler i Amidanes arbeid. Hun har også vært aktiv internasjonalt for å spre informasjon og få økt bevissthet rundt problemstillingen.  

## Amidane i Norge
Hun har vært i Norge to ganger og holdt foredrag og møtt politikere. Etter invitasjon fra Unge Venstre besøkte hun deres sommerleir i 2007. Etterpå møtte hun samtlige ungdomspartier, holdt foredrag på mange universiteter og høgskoler, samt hilste på statsminister Jens Stoltenberg på et AUF-arrangement. Under hennes andre besøk, i november 2007, ble hele hennes familie i El Aaiún arrestert. Fengslingen førte til en demonstrasjon utenfor den marokkanske ambassaden 10. november 2007 *(bildet)*, som ble støttet av samtlige ungdomsparti og en rekke norske organisasjoner.

## Studentenes fredspris 2009
4. februar 2009 offentliggjorde Studentenes fredspris at Elkouria Amidane tildeles Studentenes fredspris 2009. Amidane mottok prisen i Trondheim 27. februar under den Internasjonale Studentfestivalen (ISFiT). Deretter deltok hun på en foredragsturne blant norske universiteter og høgskoler over hele landet.

## Se også
* Vest-Sahara
* Studentenes fredspris
* Støttekomiteen for Vest-Sahara

## Referanser


## Eksterne lenker
* Vest-Sahara.no *Støttekomiteen for Vest-Sahara*
Oseaniamesterskapet i fotball for kvinner 1994

**Oseaniamesterskapet i fotball for kvinner 1994** var det femte oseaniamesterskapet i fotball for kvinner. Mesterskapet ble arrangert i Papua Ny-Guinea mellom 14. og 20. oktober. Mesterskapet besto av en miniliga der tre lag møttes to ganger. Mesterskapet fungerte også som kvalifisering til VM. Vinneren ble kvalifisert. Ettersom det var få land med, er det også omtalt som bare en VM-kvalifisering til VM i 1995, og plasseres derfor feilaktig i 1995, i stedet for i 1994, da det ble arrangert.

## Deltakerland

## Eksterne lenker
* Tabeller og resultat ved RSSSF.com
Mesa

**Mesa** har flere betydninger:

* En fjellformasjon: Mesa (landform)
* Et hevdnavn for kalsiumkarbonat
* Mesa er et ALGOL-lignende programmeringsspråk som ble utviklet ved Palo Alto Research Center (PARC) i 1970
* Mesa er et fritt og åpent bibliotek for datagrafikk som ble lansert i 1995

## Steder
* Mesa er et sted i Arizona, USA.
* Mesa County er et fylke i den amerikanske delstaten Colorado.
* Mesa Verde nasjonalpark ligger i Montezuma County i delstaten Colorado i USA.
Montagne Pelée

**Montagne Pelée**, eller **Mont Pelé**, er en 1397 meter høy aktiv stratovulkan på nordsiden av øya Martinique i Karibia. Den hadde et kraftig utbrudd i 1902 som utslettet havnebyen Saint-Pierre, og et mindre i 1929.

Pelée er et av de tre store vulkanske fjellområdene på Martinique, og ligger lengst nordvest av disse. De andre to er Pitons du Carbet, som også ligger i nordvest, og Montagne du Vauclin i sør. I 2023 ble vulkanene i Montagne Pelée og skogsområdet rundt oppført på UNESCOs verdensarvliste, sammen med Pitons du Carbet.

## Katastrofeutbruddet i 1902

Den 8. mai 1902 eksploderte vulkanen. I løpet av et par minutter rammet pyroklastiske strømmer byen Saint-Pierre. Byen ble helt ødelagt. Nærmere  mennesker omkom. I Saint-Pierre overlevde bare to personer. Dette er den verste katastrofen forårsaket av vulkanutbrudd i Karibias historie.

Aktiviteten fortsatte fram til sommeren 1905. Da den sovende vulkanen på nytt fikk utbrudd i 1929, hadde myndigheter og vitenskap lært og evakuerte truede områder. Denne gang var vulkanen aktiv fram til 1932.

## Referanser


## Eksterne lenker
*
Clarence Island

**Clarence Island** er den østligste øya i øygruppen Sør-Shetlandsøyene i Antarktis.

Clarence Island ligger øst for Elefantøya og er om lag 22 km lang. Det ligger to mindre øyer 1,5 km øst for Clarence Island, den ene heter Sugarloaf Island.

4. februar 1820 gikk Edward Bransfield og William Smith i land på øya under sin kartlegging av øygruppen. Ernest Shackleton observerte Clarence Island på sin legendariske båtreise i 1916, men endte på Elefantøya.

Øyas høyeste punkt, Mount Irving (ca. 1&nbsp;950 moh), ligger 3 km nord for Cape Bowles, øyas sørligste punkt.

## Referanser
Philippe de Monte

**Philippe de Monte** (1521–1603) var en flamsk renessansekomponist.

de Monte tilhørte siste generasjon av den fransk-flamske skolen og tredje generasjon madrigalister. Han skrev flere madrigaler enn noen annen samtidig komponist.

## Liv
Philippe de Monte fikk sin tidlige musikalske utdanning som korgutt i hjembyens *St. Romboutskathedraal*. På Montes tid var det en utstrakt kontakt mellom fransk-flamske og italienske musikere, og i 1540 finner vi ham som *praeceptor musicae* (musikklærer) hos den napolitanske adelsfamilien Pinelli. Rundt 1550 sang han i kapellet ved katedralen i Cambrai og i 1554–1555 i koret til prins Filip – dengang gift med dronning Maria I av England. Monte vantrivdes i koret, som bortsett fra ham selv bare besto av spanjoler. I 1560 var han tilbake i Napoli, men det er uvisst hva han gjorde der, for livet hans er ikke nøyaktig dokumentert før han sommeren 1568 ble ansatt som hoffkapellmester ved det habsburgske hoffet. Her tjente han som *[[Kapellmester|maestro di cappella]]*, først under Keiser Maximilian II i Wien og etter keiserens død i 1576 og resten av sitt liv under Rudolf II i Praha.

## Musikk
Tyngdepunktet for Montes skaperverk er de langt over 1200 madrigalene han gav ut fordelt over 36 bøker på velrenommerte venetianske forlag. I tillegg skrev han 50 chansons til tekster av *Pierre de Ronsard*, 40 messer og ikke minst drøyt 300 motetter. 

Montes madrigaler blir omtalt som «de første og mest modne femstemmige komposisjoner». Den tidlige madrigalstilen hans var svært progressiv, med hyppig bruk av tekstmalende kromatikk, selv om han ikke var like eksperimentell som Marenzio og Lasso i så henseende. Til forskjell fra Monteverdi, som gikk fra en konservativ til en mer eksperimentell stil, ble Monte med tiden mindre eksperimenterende og utviklet en enklere stil med korte motiver og hyppig bruk av homofoni. I kirkemusikken (messer, motetter) var Monte mer konservativ.

## Virkning og ettermæle
Med Philippe de Monte, Giovanni Pierluigi da Palestrina, Andrea og Giovanni Gabrieli nådde madrigalen sitt klassiske høydepunkt. De modernistiske bestrebelsene og tendensene på 1500-tallet ble tatt opp i madrigalformen i en slik grad at det til en viss grad kan sammenlignes med den rollen operaen spilte hundreåret etter.

Monte var anerkjent over hele Europa, og musikken hans ble utgitt, gjenutgitt og sirkulerte over store områder. Hans mange studenter førte kunnskapene og erfaringene videre til generasjonen som utviklet den tidlige barokkstilen.

I kilder fra Montes samtid beskrives han som en stillferdig, mild og beskjeden mann. 

Philippe de Montes madrigaler framføres også i dag.

## Referanser




## Kilder
* 
* 

## Litteratur
* 
* 
* 

## Eksterne lenker
* 
* 
* 
*
Dongchangfu

**Dongchangfu** (kinesisk: 东昌府区; pinyin: *Dōngchāngfǔ Qū*) er et bydistrikt i byprefekturet Liaocheng vest i provinsen Shandong i Folkerepublikken Kina. Det har et areal på 1&nbsp;254 kvadratkilometer og teller 1 million innbyggere (2003).

## Eksterne lenker
* Infoside
Decheng

**Decheng** (kinesisk: 德城区, pinyin: *Déchéng Qū*) er et bydistrikt i byprefekturet Dezhou i provinsen Shandong i Folkerepublikken Kina. Det har et areal på 539 km² og teller 570&nbsp;000 innbyggere (2003).

## Eksterne lenker
* Infoside
Linzi

**Linzi** (kinesisk: 临淄区; pinyin: *Línzī Qū*) er et bydistrikt i byprefekturet Zibo i provinsen Shandong i Folkerepublikken Kina. Det har et areal på 668&nbsp;km² og teller 590&nbsp;000&nbsp;innbyggere. 

## Kulturminner
Hovedstaden til den kinesiske oldtidsstaten Qi lå her, og restene av den er vernet kinesisk kulturminne.  Funnstedet for houlikulturen (*Houli yizhi*) ble i 2006 også tilføyd på Folkerepublikken Kinas liste over kulturminner.

## Samferdsel
Qingdao-Taiyuan høyhastighetstog stanser her på sin vei fra Qingdao til Taiyuan.

## Eksterne lenker
*
Greenwich Island

**Greenwich Island** ligger mellom Livingston Island og Robert Island i øygruppen Sør-Shetlandsøyene. Den er omtrent 28 km lang og 1 til 11 km bred.

Forskningsstasjonene Arturo Prat (Chile) og Pedro Vicente Maldonado (Ecuador) ligger på den nordøstre kysten av øya.

## Kart
* L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4

## Referanser




## Eksterne lenker
*
Arne Sandem

**Arne Sandem** (født 21. august 1924 på Homstvedt i Hærland sogn i Eidsberg kommune, død 20. september 2011) var en norsk lærer,
lokalhistoriker og forfatter. Sandem utga en rekke lokalhistoriske bøker,
samt epistler i lokalpressen under signaturen *Furulunnkællen*.

## Bibliografi
Med få unntak er alle utgitt på eget forlag.
* *Drama i Torskefjord* , 1976 (Gyldendal).
* *[Da hesten dro lasset]*, 1978.
* *Da hesten dro lasset : tekster, ordliste og grammatikk : fra målføret i Hærland sogn, Eidsberg i Østfold*, 1979.
* *Eidsberg : en minibygdebok*, 1979.
* *Kløtter : Furulunnkællens samlede verker*, 1981.
* *Ingassagni : Inga fra Varteigs dagboksnotater*, 1988. (Roman basert på Inga fra Varteigs liv.)
* *Momarkedet gjennom 40 år*, 1989.  (Momarkedet.)
* *Den siste SS-leiren : SS-Sonderlager-Mysen*, 1990.
* *Pilegrimsveien over Eidet*, 1990.
* *Pro-sa-dikt : prologer, sanger, dikt*, 1992.
* *Fakkelflammen fra Folkenborg : et spill om Inga fra Varteig og barnet hennes*, 1994. (Skuespill om Inga fra Varteig og Håkon Håkonsson.)
* *Her er sædejord nok : Eidsberg Lærerlag gjennom 100 år 1894-1994*, 1994.
* *Husmannsvesenet i Østfold*, 1999. (Husmann.)
* *Saken er M.I.F. : Mysen Idrettsforening 100 år*, 2002.
* *Østfold gær-ille algebra*, 2005.

## Referanser
Oseaniamesterskapet i fotball for kvinner 1998

**Oseaniamesterskapet i fotball for kvinner 1998** var det sjette Oseaniamesterskapet i fotball for kvinner. Mesterskapet ble arrangert i Auckland i New Zealand mellom 9. og 17. oktober. På grunn av en dobling av deltakerland, ble mesterskapet delt opp i to innledende puljer a tre lag. De to beste gikk til semifinale, der de møtte de to lagene fra den andre puljen til semifinale. Mesterskapet fungerte også som kvalifisering til VM. Vinneren ble kvalifisert.

## Deltakerland

## Gruppespill
### Gruppe A

### Gruppe B

## Finalespill
### Semifinaler

### Bronsefinale

### Finale

## Eksterne lenker
* Tabbeller og resultater ved RSSSF.com
Shizhong (Jinan)

**Shizhong** (kinesisk: 市中区, pinyin: *Shìzhōng Qū*; «Midtbyen») er et bydistrikt i provinsen Shandong i Folkerepublikken Kina. Det ligger i den subprovinsielle by Jinan. Det har et areal på 280,25&nbsp;km² og teller 540&nbsp;163&nbsp;innbyggere (2003). 

## Eksterne lenker
* Infoside
Hillevåg stoppested

**Hillevåg stoppested** ble opprinnelig opprettet 1880 som holdeplass på Jærbanen omkring 1,9&nbsp;km fra Stavanger sentrum. Fra 1910 til 1934 hadde den status som betjent stoppested. I forbindelse med utbyggingen av dobbeltsporet mellom Sandnes-Stavanger vedtok man å legge ned denne holdeplassen. Den ble derfor lagt ned i 2009, og erstattet av Paradis holdeplass.

## Eksterne lenker
Eiger Fotballklubb

**Eiger Fotballklubb** (stiftet 19. mars 1961) er et idrettslag fra Egersund i Rogaland. I 2021 hadde idrettslaget 565 medlemmer. 

## Navneskifte
Klubben ble stiftet under navnet Idrettslaget Eiger, men endret navn den 20. mars 2011 – dagen etter klubbens 50-årsjubileum. Bakgrunnen for navneskiftet var at man tok konsekvensen av at klubben utelukkende driver med fotball.

## Idrettsanlegg og hjemmebane
Eiger disponerer et idrettsanlegg som består av to innendørshaller og tre kunstgressbaner. Eigers hjemmekamper spilles på Bøgh Hafsø-banen i Hålå på Eigerøy.

## Tabellen

## Eksterne lenker
*
St. Svithun videregående skole

**St. Svithun videregående skole**  er en videregående skole i Stavanger. Skolen ligger på Tjensvoll og er oppkalt etter Stavangers vernehelgen St. Svithun. 

Skolen ble etablert som gymnas i ærverdige bygninger på Storhaug allerede i 1918. Skolebygningen brukes nå av St. Svithun skole. I 1925 ble skolens fane avduket. På forsiden av fanen er Stavangers skytshelgen, St. Svithun, biskop av Winchester. Lektor Arne Espeland, som holdt talen ved avdukelsen, sa at St. Svithun skulle «minde om den gamle ærverdige by, du tilhører, og at du er elev av St. Svithuns skole. **Mauren** på den annen side under mottoet: «Felles yrke, livets lov» præker det gamle ord: «Gaa til mauren og bli vis. Vær flittig som den, løft i flok som den.» 
Mauren har deretter prydet både russekort og russedrakter på elever fra skolen.

I 1968 flyttet skolen inn i nye bygninger på Tjensvoll, rett i nærheten av Turnhallen, Siddishallen, Siddisstova, Lassabanene, Mosvannsparken og Rogaland Kunstmuseum. St. Svithun videregående skole ligger nært Tjensvollkrysset, rett over Madlaveien fra Siddishallen. 

Skolen tilbyr tre studieforberedende utdanningsprogram, utdanningsprogram for studiespesialisering, utdanningsprogram for studiespesialisering med toppidrett og utdanningsprogram for idrettsfag. Studiespesialisering med toppidrett har to tilbud; toppidrettslinjen og talenter mot toppen. Det siste er et spisset toppidrettstilbud i samarbeid med Olympiatoppen. St. Svithun vgs er en av landets største idrettsskoler med tilbud til drøye 400 elever. 

I februar 2016 startet arbeidet med å totalrenovere skolen. Gymnastikksalen i midten av bygningen ble gjort om til mediatek. I tillegg ble skolen utvidet med en tredje etasje. 

Sigyn Skoleteater holdt til på St. Svithun videregående skole.

## Referanser


## Eksterne lenker
*
Sosialistiski Loysingarflokkurin

**Sosialistiski Loysingarflokkurin** (norsk oversettelse: «Det sosialistiske løsrivelsespartiet») (**SLF**) var et sosialistisk og separatistisk politisk parti på Færøyene.

Partiet ble stiftet i Tórshavn den 6. oktober 1990. Noen viktige skikkelser var Dánjal Jákup Jacobsen, Luitjen Apol, Alis Jacobsen, Klæmint Olsen samt redaktøren i *[[Fríu Føroyar]]*, Arnbjørn R. Thomsen. Partiet var mer venstreorientert enn Javnaðarflokkurin og Tjóðveldisflokkurin, men avviste å være kommunistisk.

Sosialistiski Loysingarflokkurin stilte lister i de fleste valgkretser ved lagtingsvalget i november 1990, men oppnådde ikke representasjon. Tidlig i 1991 hadde flere sentrale personer forlatt partiet. Sosialistiski Loysingarflokkurin var i funksjon i et par år til, men stilte ikke til valg.

## Valghistorikk
**Lagtingsvalg**

## Referanser
Benoni og Rosa

***Benoni og Rosa*** er en norsk dramaserie på seks episoder som ble sendt første gang på NRK Fjernsynet i 1975. Regien var ved Per Bronken. Handlingen og personnavnene er etter Knut Hamsuns dobbelroman *[[Benoni (roman)|Benoni]]* og *[[Rosa (roman)|Rosa]]*.

Serien var Fjernsynsteatrets dyreste produksjon til da. Den ble innspilt i 1973 på Kjerringøy i Bodø. Den ble vist første gang i 1975 og i reprise i 1976. Den ble vist på britisk TV i 1977.

Den ble senere dramatisert av Fjernsynsteatret (1992), Nordland Teater og Hålogaland Teater.

## Medvirkende
*Knut Husebø – Benoni
*Unni Evjen – Rosa
*Henny Moan – Edvarda
*Ingolf Rogde – Handelsmannen Mack
*Svein Scharffenberg – Munken Vendt
*Joachim Calmeyer – Nikolai
*Aud Schønemann – Fru Schøning
*Svein Sturla Hungnes – Parelius
*Ivar Nørve – Svend vægter
*Anne-Lise Tangstad – Bramaputra
*Solveig Andreassen – Ellen stuepige
*Torbjørn Lein – Gilbert lapp
*Arne Bang-Hansen – Fyrvogter Schøning

## Referanser


## Eksterne lenker
*
RS 69 «Hjalmar Bjørge»

**R/S 69 «Hjalmar Bjørge»** er en tidligere redningsskøyte som ble bygget for Redningsselskapet i 1963 ved Skudenes Notbarkeri & Slip i Skudeneshavn.

Frem til 1996 var «Hjalmar Bjørge» i tjeneste som redningsskøyte og berget 75 personer fra «den visse død», 27 fartøyer fra totalforlis, og ga assistanse til totalt 1700 fartøy.

Under et slep av en lastebåt ved Svelgen fikk «Hjalmar Bjørge» slepelinen på tvers av båten og kantret. Situasjonen ble imidlertid reddet av at slepelinen røk og skøyta rettet seg da opp igjen.

Etter å ha blitt tatt ut av tjeneste ble «Hjalmar Bjørge» solgt til en amerikansk privatperson. Den ble tatt til Irland, malt blå og omdøpt til «Sunrise». I 2002 fikk den nye eiere i Skottland hvor den ble satt i tjeneste som charterbåt.

## Se også

* Redningsselskapets redningsskøyter

## Referanser


## Eksterne lenker
* ''Northern Light Charters'', nåværende eier av skøyta
Kim Ofstad

**Kim Ofstad** (født 25. november 1969) er en norsk trommeslager fra Trondheim. Han er kjent fra popbandet D'Sound hvor han var medlem fra starten i 1993 til 2009, og 2013 til i dag. D´Sound vant Spellemansprosen i 1998 for årets pop band med albumet Beauty Is A Blessing

Han er utdannet ved Heimdal videregående skole og Berklee College of Music i Boston. I 1991 flyttet han til Oslo, og i dannet D'Sound (1993) sammen med Jonny Sjo og Simone Eriksrud. Ofstad og Sjo hadde studert sammen på Berklee. Sammen med Jonny Sjo og Hitesh Ceon – som utgjorde trioen 3Elementz – produserte han også Sofians debutalbum *[[This is Sofian]]* (2005). Ofstad var en tid medlem av Knut Værnes jazztrio.  Han har også spilt inn plate med Ab und Zu (1996) og vant da Smugetprisen i 1997. Med Audun Kleive har han spilt meget i ren trommeduett (2008).

Etter bruddet med D'Sound etablerte Ofstad produksjonsduoen Element sammen med Hitesh Ceon; de to hadde tidligere jobbet sammen med Jonny Sjo som trioen 3Elementz. Sammen produserte Hitesh Ceon og Kim Ofstad blant annet «Beggin'» med Madcon samt hele *[[An InCONvenient Truth]]*-albumet, to låter med engelske X Factor vinneren Alexandra Burke, «It's OK» med Cee-Lo Green, «Yes» med Musiq Soulchild, «Bottles» med Madcon og Rick Ross, «Is You With Me Feat. Snoop Lion» og «Till The Rope Gives Way» med Joe, og nyproduserte to låter med Michael Jackson for Motown Records i USA og Storbritannia.

Albumet *The Lady Killer* med CeeLo Green, som ble Grammynominert i 2011, inneholdt låta «It's Ok», som var produsert av Element og skrevet av CeeLo Green, Hitesh Ceon, Kim Ofstad og Noel Fisher. Madcon vant Spellemannsprisen i 2010 i klassen Årets hit med låta «Glow», som var produsert av Element og skrevet av Hitesh Ceon, Kim Ofstad, Tshawe Baqwa og Yosef Wolde-Mariam. I januar 2016 ble Element oppløst.

Ofstad ga i 2021 ut låtene «Save Some» med Macy Gray & D´Sound, «Necessary Love» med D´Sound & Shontelle, og «Good Nature» med D´Sound, Cory Henry og Pher.

I 2018 startet Ofstad plateselskapet Tight Music, og inngikk platekontrakter med artistene EHI, Marie Noreger fra Norge og Shontelle fra Barbados. Han produserte albumet under Toni Braxton under Tight Music med Ehi som ble nominert til Spelleman for  beste Rnb & Soul i 2020. Han produserte singelen «Sancity» med Shontelle, som kom ut 29 oktober 2021. 

## Referanser


## Kilder
* https://www.dsound.com/
* D-Sounds Facebook-konto Besøkt 6. oktober 2023.

## Eksterne lenker
*
Justis- og kirkedepartementet

**Justis- og kirkedepartementet** (islandsk: *Dóms- og Kirkjumálaráðuneytið*) er et departement i den islandske regjeringen. 

Siden 1. februar 2009 har Ragna Árnadóttir vært justis- og kirkeminister. 

## Eksterne lenker
*
Theophrastaceae

* *[[Clavija]]*
* *[[Deherainia]]*
* *[[Jacquinia]]*
* *[[Neomezia]]*
* *[[Samolus]]*
* *[[Theophrasta]]*

**Theophrastaceae** er en plantefamilie i ordenen Ericales. Den omfatter ca. 100 arter fordelt på 5 planteslekter. I tillegg legger APG II-systemet også til en sjette slekt – *[[Samolus]]* – til familien, denne slekten har om lag 15 arter. Enkelte forskere vil dog henføre denne slekten til en egen familie, Samolaceae.

APG III-systemet flytter denne familien til nøkleblomfamilien og gjør den om til en underfamilie, Theophrastoidae.

Artene er busker eller eviggrønne løvtrær, og er utbredt i subtropiske og tropiske regioner i Amerika. Et unntak er samelslekten (*Samolus*). Der er det en art - strandsamel (*Samolus valerandi*) som er funnet en gang i Norge, og som finnes i Danmark og Sør-Sverige.

## Eksterne lenker
*
Abd al-Karim Qassim

**Abd al-Karim Qassim** (arabisk: ) (født 1914 i Bagdad, død (henrettet) 9. februar 1963 i Bagdad i Irak) var en irakisk offiser som overtok makten gjennom 14. juli-revolusjonen i 1958, og avskaffet det irakiske monarkiet. 

Qassim regjerte landet som Iraks statsminister frem til sin død i februar 1963. Qasim ble styrtet i et kupp i februar 1963, og motivet skal ha vært frykt for kommunistisk innflytelse i Irak og statlig kontroll over petroleumssektoren. Dette kuppet ble angivelig utført med støtte fra den britiske regjeringen og den amerikanske etteretningsorganisasjonen CIA.

Hans navn er blitt translitterert fra arabisk på forskjellige måter: Abdel Karim Kassem, Abdul Karim Kassem, Abdulkarim Kasem, Abdel-Karim Qaasim, `Abdul Karim Qasem og Qassem. Som statsminister var han kjent under navnet *al-za‘īm* (الزعيم) eller «lederen».

## Referanser
Kolomna kunstisbane

**Kolomna kunstisbane** er en ishall for hurtigløp på skøyter i Kolomna i Russland.

Arrangerte mesterskap:
* Enkeltdistanse-VM på skøyter: 2016
* EM på skøyter: 2008 (allround), 2018 (enkeltdistanse)

Det har vært arrangert tre verdenscupstevner i Kolomna.
* I verdenscupstevne nummer 3 den 1.-2. desember 2007 i sesongen 2007/08.
* I verdenscupstevne nummer 6 den 24.-25. januar 2009 i sesongen 2008/09.
* I verdenscupstevne nummer 2 den 24.-25. november 2012 i sesongen 2012/13.

## Se også
* Liste over verdens raskeste skøytebaner

## Eksterne lenker
*  
* 
*
Kreppapir

**Kreppapir** er rynket papir som brukes til pynt, dekorasjoner og lignende. Andre papirtyper kan også kreppes for å gi strekkbarhet, mykhet og absorsjonsevne.

## Produksjon

Kreppet papir blir produsert på en papirmaskin som har en stor dampvarmet tørkesylinder (*yankee*). En slik papirmaskin blir ofte kalt *yankeemaskin*. Råvaren er papirmasse. Yankeesylinderen blir sprayet med lim (klister) for å få papirbanen til å klebe seg til sylinderen. Kreppingen blir gjort med yankeens blad som skraper av det tørre papiret. Graden av krepping bestemmes av papirmassens kvalitet, limet, geometrien til skrapebladet, hastighetsforskjellen mellom yankeesylinderen og siste seksjon i papirmaskinen. Normalt forkortes papiret med 10–30 % ved krepping.

## Egenskaper
Kreppapir er blant de letteste papirkvalitetene og har vekt under 35 g/m².

Kreppapir kan være hvitt eller farget. Fargene kan være vannfaste eller vannløslige.

Krepping anvendes for å justere papirets strekkegenskaper og tykkelse, begge har stor effekt på mykhet og absorpsjonsevne. Toalettpapir, papirlommetørkler og husholdningspapir kreppes for å få de rette egenskapene. Mikrokrepping anvendes for sekkepapir.

## Anvendelse
*Kreppapir anvendes i pynt og dekorasjoner.
*Kreppapir anvendes som basis for tape.
Hildisvina

**Hildisvin**, (*Hildisvina, Hildesvinet* eller *Hildisvíni* = kampsvin) er den gullbikslede magiske galten til gudinnen Frøya i norrøn mytologi. 

Henvisningen til gullbiksel indikerer, ifølge filologen Rudolf Simek, at navnet er konstruert som en parallell til hennes bror og make Frøys galte Gyllenbuste. Hildesvinet er også tolket som hennes protesjé Ottar i skikkelse av Frøys galte.

Hildesvinet er omtalt som Frøyas ridedyr i syvende vers av eddadiktet *[[Hyndluljod]]* (*Hyndlulióð*, Hyndlas sang). Galten var laget av dvergene Dåin og Nabbe:

## Referanser
RS 75 «Sjøfareren»

**R/S 75 «Sjøfareren»** er en tidligere redningsskøyte som ble bygget for Redningsselskapet i 1968 ved Smedvik Mek. Verksted AS i Tjørvåg.

## Tjeneste som redningsskøyte

Frem til 2004 var «Sjøfareren» i tjeneste som redningsskøyte og berget 11 personer fra «den visse død», 13 fartøyer fra totalforlis, og ga assistanse til totalt 1428 fartøy.

I starten hadde skøyta base i Egersund, men den har også tjenestegjort ved andre baser langs norskekysten. På 70-tallet deltok den også på "spesialtokt" til Svalbard og Jan Mayen.

## Omdiskutert salg

I 2004 ble skøyta omdøpt til «Ringasund» og gikk til Austevoll Supply Shipping som en del av en byttehandel der «Scandi Beta» gikk motsatt vei. Denne handelen skapte stor mediedebatt etter at det i de interne uenighetene i Redningsselskapet ble fremsatt påstander om at president Magnus Stangeland hadde personlige interesser i handelen.

## Mistanke om kreftfremkallende stråling
I 2005 ble det kjent at syv medlemmer av mannskapet på 11 hadde fått kreft. Det ble diskutert om stråling fra radaren ombord var årsaken til at så mange av mannskapet hadde blitt syke. Den ekstraordinære radaren ble montert i 1973, og var i drift frem til 1978.

Det ble fremsatt påstander om at det var montert ekstra kraftig radar på skøyta fordi den skulle brukes til hemmelige militære oppdrag under den kalde krigen. Dette ble tilbakevist både av Redningsselskapet og av Forsvarets etterretningstjeneste.

## Se også

* Redningsselskapets redningsskøyter

## Referanser


## Eksterne lenker
* 
*  Live tracking på www.vesseltracker.com
Japan under Vinter-OL 1936

**Japan under Vinter-OL 1936**. Trettien sportsutøvere fra Japan, tretti menn og én kvinne, deltok i sju sporter under Vinter-OL 1936 i Garmisch-Partenkirchen. De deltok i alpint, kunstløp, langrenn, skøyter, skihopping, ishockey og kombinert. Japan vant ikke noen medaljer, beste plassering var en fjerdeplass på 500 meter skøyter.
     
## Medaljer

## Eksterne lenker
* OL-resultater på Sports-reference.com
Jugoslavia under Vinter-OL 1936

**Jugoslavia under Vinter-OL 1936**. Sytten sportsutøvere fra Kongeriket Jugoslavia deltok i fire sporter under Vinter-OL 1936 i Garmisch-Partenkirchen. De deltok i alpint, langrenn, skihopping og kombinert. Jugoslavia vant ikke noen medaljer, beste plassering var tiendeplass i langrenn både 50 km og 4 x 10 km stafett for menn.
     
## Medaljer

       
## Eksterne lenker
* Resultater og profilside  på sports-reference.com
Latvia under Vinter-OL 1936

**Latvia under Vinter-OL 1936**. Tjueseks sportsutøvere fra Latvia, tjuetre menn og tre kvinner, deltok i seks sporter under Vinter-OL 1936 i Garmisch-Partenkirchen. De deltok i alpint, kunstløp, langrenn, skihopping, skøyter, ishockey og kombinert. Latvia vant ikke noen medaljer, beste plassering var trettendeplass i langrenn 4 x 10 km stafett for menn.
     
## Medaljer

 
## Eksterne lenker
* Resultater og profilside  på sports-reference.com
Liechtenstein under Vinter-OL 1936

**Liechtenstein under Vinter-OL 1936**. Fire sportsutøvere fra Liechtenstein, alle menn, deltok i to sporter, alpint og bobsleigh, under Vinter-OL 1936 i Garmisch-Partenkirchen. Liechtenstein, som deltok for første gang i et vinter-OL, vant ikke noen medaljer. Beste plassering var en attendeplass i toerbob.

## Medaljer

## Eksterne lenker
* Resultater og profilside  på sports-reference.com
Filmåret 1896

**Filmåret 1896** er en oversikt over lanserte filmer og filmpersonligheter i 1896.

## Hendelser
* Januar – I Storbritannia, utvikler Birt Acres og Robert W. Paul deres egen filmprojektor, Theatrographem  (seinere kjent som Animatograph).
* Januar - I USA ble en projektor kalt Vitascope designet av Charles Francis Jenkins og Thomas Armat. Armat begynner å arbeide med Thomas Edison for å produsere Vitascope, som viser levende bilder.
* Pathé Frères filmselskap blir grunnlagt.
* April - Thomas Edison og Thomas Armats Vitascope ble brukt til å viselevende bilder ved en offentlig visning i New York City.
* 14. mai – Tsar Nicholas II av Russland ble kronet i Moskva, i den første kroningen som noen gang ble tatt opp på film.
* Denfranske magikeren og filmmakeren Georges Méliès beginner å eksperimentere med den nye filmteknologien og utvikler tidlige spesialeffekt teknikker, blant annet stop-motion fotografering.
* William Selig grunnla Selig Polyscope Company i Chicago.
* Demeny-Gaumont arbeidet med et 60 mm format, først kjent som Biographe (uperforert, så Chronophotographe (perforert).
* Casimir Sivan og E. Dalphin lager et 38 mm format.

## Årets filmer
* *[[L'Arrivée d'un Train en Gare de la Ciotat]]*
* *[[Arrivée d'un train gare de Vincennes]]*
* *[[L'Arroseur]]*
* *[[Awakening of Rip]]*
* *[[Baignade en mer]]*
* *[[Barnet Horse Fair]]*
* *[[Bataille de boules de neige]]*
* *[[Bateau-mouche sur la Seine]]*
* *[[Batteuse à vapeur]]*
* *[[Bébé et fillettes]]*
* *[[Le Bivouac]]*
* *[[Les Blanchisseuses]]*
* *[[Bois de Boulogne (film)|Bois de Boulogne]]*
* *[[Boulevard des Italiens (film)|Boulevard des Italiens]]*
* *[[The Boxing Kangaroo]]*
* *[[Boxing Match; or, Glove Contest]]*
* *[[The Bohemian Encampment|Campement de bohémiens]]*
* *[[La Fée aux Choux]]*
* *[[The Horse Trough]]*
* *[[The Kiss (film)|The Kiss]]*
* *[[Le Manoir du diable]]*
* *[[Rip Van Winkle (film)|Rip Van Winkle]]* (serie)
* *[[The Vanishing Lady]]*

## Referanser


## Eksterne lenker
*
Crossosomatales

se teksten

**Crossosomatales** er en liten orden av blomsterplanter som tilhører de basale roseplantene. Den består trolig av bare om lag 80 arter. I APG II-systemet (2003) inneholder denne ordenen tre familier, men i det oppdaterte APG III-systemet inneholder ordenen sju familier etter inkludering av fire svært små, innbyrdes beslekta familier.

## Klassifikasjon
I APG III-systemets fylogenetiske oversikt plasseres ordenen i superordenen Rosanae i den uformelle gruppa "malvider" (malvids, Eurosids II). 

;Inkluderte familier (APG III, 2009)
* Aphloiaceae Takht. (1985) (ny i APG III) - 1 art
* Crossosomataceae Engl. (1897), nom. cons. - 8-10 arter
* Geissolomataceae A.DC. (1856) (ny i APG III) - 1 art
* Guamatelaceae S.Oh & D.Potter (2006) (ny i APG III) - 1 art
* Stachyuraceae J.Agardh (1858), nom. cons. - ca 7 arter
* Blærenøttfamilien (Staphyleaceae) Martinov (1820), nom. cons. - ca 60 arter
* Strasburgeriaceae Soler. (1908), nom. cons. (inkludert Ixerbaceae Griseb. ex Doweld&Reveal) (ny i APG III) - 2 arter

## Beskrivelse
Dette er en svært variert orden som har få gjennomgående morfologiske trekk, men støtten i genetisk slektskap er sterk. De fire nye familiene som ble inkludert i og med APG III gjøre ordenen ganske særegen: Disse fire familiene består av en eller to arter hver (Strasburgeriaceae's ene art skilles sågar ut som en egen familie av noen - Ixerbaceae). Disse totalt fem artene har tildels svært avgrensa geografisk utbredelse, men på vidt atskilte steder i verden. 

## Historie
Crossosomatales ble første gang beskrevet av Armen Takhtajan og formelt publisert av James Reveal i 1993. I Takhtajans senere systemer inneholdt ordenen bare en familie, Crossosomataceae. Denne familien ble hos Cronquist plassert i Rosales som den også ble i Robert Thornes system.

## Referanser




## Eksterne lenker
* 
* Angiosperm Phylogeny – offisiell hjemmeside.
Rósa Samuelsen

**Rósa Samuelsen** (født Simonsen, 22. desember 1959 i Tórshavn) er en færøysk politiker (Sb.).

Samuelsen var innvalgt på Lagtinget 2008–2015 og ledet Lagtingets velferdskomité 2011–2015. Hun var sosialminister i Kaj Leo Johannesens første regjering 2008–2011, så Marjus Dam møtte som varamann på Lagtinget. I 2019 kom Rósa Samuelsen tilbake som lagtingskvinne.

Hun var medlem av kommunestyret i Sandavágur 1999–2008, borgermester 2001–2008 og styreleder i Føroya Kommunufelag 2004–2008. I 2009 ble Sandavágur slått sammen med Miðvágur til kommunen Vágar. 2013–2016 var Samuelsen borgermester i den nye kommunen.

Hun har kontor- og bankfaglig utdannelse, og har vært funksjonær i en sparebank.

## Referanser
John Leeson

**John Leeson** (født 16. mars 1943 i Leicester i England) er en skuespiller som er kanskje best kjent for å ha vært stemmen til robothunden K-9 i TV-serien *[[Doctor Who]]* i periodene 1977&ndash;79 og 1980&ndash;81. Han spilte også Dugeen i serien i historien *[[The Power of Kroll]]*. Leeson har også spilt i teaterproduksjoner som *Plaza Suite* (1969), *Flint* (1970) og *Don't Start Without Me* (1971) og blant annet TV-seriene *[[Dad's Army]]*, *[[Blake's 7]]* og *[[Allo Allo|<nowiki/>'Allo 'allo!]]*.

Leeson ble frustrert over K-9s begrensninger og forlot *Doctor Who* etter sesong 16 i 1978. David Brierley tok over rollen året etter. Da John Nathan-Turner tok over som produsent for sesong 18 i 1980 fikk han Leeson til å komme tilbake ved å love at K-9 ville bli skrevet ut av serien. Leeson spilte også K-9 i spin-offen *[[K-9 and Company]]* i 1981 og han hadde en cameo i jubileumsepisoden *[[The Five Doctors]]* i 1983. Han ga igjen stemmen sin til K-9 i flere hørespill laget av Big Finish Productions og han returnerte til *Doctor Who* i 2006 med episoden «School Reunion» og en cameo i første episode av *[[The Sarah Jane Adventures]]*.

Bortsett fra K-9 ga Leeson også stemmen sin til andre figurer i historiene *[[The Invisible Enemy]]* og *[[Remembrance of the Daleks]]*. Han skrev også et enmannshow kalt *A Dog's Life*.

## Referanser


## Eksterne lenker
* 
*
Liza Stokke

**Liza Stokke** (født 1977) er en norsk journalist og programleder. Hun startet karrieren som redaksjonassistent i TVNorge i 2002. Hun avanserte deretter til reporter, vaktsjef, klubbleder og var ansatt som nyhetsanker i nyhetsprogrammet *[[Aktuelt (TVNorge)|Aktuelt]]* frem til kanalens nyhetsavdeling ble nedlagt i 2009. Hun ble deretter ansatt som journalist i *[[Dagsrevyen]]* i NRK. Hun har senere hatt stilling som prosjektleder i samme kanal.

## Referanser


## Eksterne lenker
*
Rukan hyppyrimäet

**Rukan hyppyrimäet** (norsk: *Rukabakkene*) er et skihoppanlegg nord for Kuusamo i Finland. Anlegget ligger ved fjellet Rukatunturi, ved vintersportsstedet Ruka. Storbakken er Finlands største hoppbakke, med K-punkt 120 meter og bakkestørrelse 142 meter. I tillegg til storbakken finnes også to mindre bakker med K-punkt 64 og 25 meter i nærheten.

Anerkjent bakkerekord er 150,5 m, satt av Halvor Egner Granerud under kvalifisering til et verdenscuprenn 27. november 2022. Ville Larinto hoppet like langt 26. november 2010 under trening i forbindelse med verdenscupen. I tillegg har både Adam Małysz og Sigurd Pettersen hoppet 152 m i denne bakken, men ingen av dem klarte å stå. Pettersens hopp var dessuten kun et treningshopp.

## Historie
Hoppbakken ble åpnet i 1964, og var da den største storbakken i verden (bortsett fra skiflygingsbakkene). Ved ombygging og modernisering i 1996 fikk bakken flomlysanlegg, snøkanoner og keramikkspor i tilløpet, og har også plastmatter, slik at den også kan brukes sommerstid. Målt etter bakkestørrelse er den verdens største hoppbakke med plastmatter. Også K64-bakken har plastmatter.

Bakken ble første gang brukt verdenscupen i spesielt hopp i 1996. Fra 2002 til og med 2011/12-sesongen ble verdenscupåpningen i både spesielt hopp for menn og kombinert arrangert i denne bakken.

Den finske skihopperen Jaakko Manni døde av hodeskadene han pådro seg i et fall i bakken i 1974.

29. mars 1981 hoppet Tiina Lehtola (Finland) 110 meter i bakken, og ble den første kvinne som hoppet over 100 meter på ski.

## Verdenscuprenn (spesielt hopp)

## Referanser


## Kilder
* Skisprungschanzen-Archiv: Kuusamo
* FIS: Resultater

## Eksterne lenker
*
Stortingsvalget 1909

**Stortingsvalget 1909** ble avholdt i Norge i 1909 som indirekte valg til det 59., 60., og 61. ordentlige Storting.

## Valgordning
Valget var et flertallsvalg i enmannskretser, et valgsystem som ble endret ved valget i 1921, da forholdstallsvalg ble innført. 123 representanter ble valgt inn på Stortinget. Første valgomgang ble gjennomført i perioden 2. oktober til 25. oktober 1909. I valgkretsene der ingen hadde oppnådd flertall av stemmene ble det holdt omvalg i perioden 18. oktober 1909 til 11. november 1909. Kandidaten som oppnådde flest stemmer ble da valgt. 48 representanter ble oppnevnt ved første valg: 30 fra landkretsene og 18 fra kjøpstedene. I de øvrige 75 kretsene ble det holdt omvalg. Valgene i Ytre Fosen, Oddernes, Søndre Nordmør og Namdalen ble forkastet. Nytt valg ble avholdt i perioden 20. februar til 23. februar 1910. Valget i Østfinmarken ble forkastet med nytt valg 10. april 1910. To av valgene til varamann ble forkastet. Det seneste nyvalget ble holdt 26. mai 1910 i Ryfylke. Det 59. ordentlige storting ble konstituert 11. januar 1910.

Det var alminnelig stemmerett for alle menn over 25 år. Kvinner hadde stemmerett for første gang, begrenset til dem som:
* var norske borgere
* hadde fylt 25 år
* hadde vært bosatt i landet i fem år og oppholdt seg der
* hadde betalt skatt av en inntekt på minst 400 kr i kjøpsteder og 300 kr på landet, eller levde i helt eller delvis formuesfellesskap med ektefelle som hadde betalt skatt.

## Politikk

Valgets store vinner var Høyre, som gjennom sitt samarbeid med Frisinnede Venstre fikk en økning på 29 representanter og fikk 64 seter i Stortinget. Økningen skjedde i det store og hele på bekostning av Venstre.

Gunnar Knudsens første regjering (ren Venstreregjering) var utnevnt året før, og fortsatte i kort tid etter valget, inntil den i januar 1910 ble avløst av Wollert Konows regjering som utgikk fra Høyre og Frisinnede Venstre.
### Valgprogram
* 
## Resultat

 ==

Det finnes ulike anslag over oppslutning fordelt på parti. Kandidatenes partitilhørighet er antatt etter en vurdering av deres standpunkter.

## Se også
* Liste over stortingsrepresentanter 1910–1912

## Referanser
Annika Olsen

**Annika Olsen** (født 1975) er en færøysk politiker. Hun representerer fra 2022 partiet Tjóðveldi på det færøyske Lagtinget. Hun har tidligere sittet på Lagtinget fra 2008 til 2021, da som representant for Fólkaflokkurin. Hun var medlem av Færøyenes landsstyre fra 2008 til 2015 og borgermester i Tórshavn fra 2017 til 2020.

## Familie, yrke og idrett
Hun ble født i Tórshavn, men vokste opp i Vágur. Hun er datter av skipsreder, rektor og lagtingsmann Jákup Olsen og hustru Marna Holm. Tidligere undervisningsminister Óli Holm er hennes morbror.

Annika Olsen er cand.mag. med mellomfag i dansk språk og litteratur og mellomfag i religionsvitenskap samt exam.art. med bifag i færøysk språk og litteratur. Hun har undervisert ved Føroya Handilsskúli, Føroya Studentaskúli og HF-skeið og Føroya Læraraskúli i Tórshavn.

Hun var med på Færøyenes landslag i svømming fra 1988 til 1995. Hun spiller også fiolin.

## Politisk arbeid

Anna Olsen var medlem av Tórshavn kommunestyre fra 2004 til 2008. I 2008 ble Olsen valgt inn på Lagtinget, og i 2011 ble hun gjenvalgt med flest personlige stemmer på sitt partis liste. Høsten 2008 ble Olsen innenriksminister i Kaj Leo Johannesens første regjering. Óli Breckmann møtte i Olsens sted på Lagtinget.

Som innenriksminister ønsket Olsen å effektivisere kommunenes drift. I 2009 satte hun i gang et utredningsarbeid for en kommunereform, som endte i en folkeavstemning om kommunesammenslåinger samtidig med kommunestyrevalgene i 2012. Ingen kommuner fikk et flertall i folkeavstemningen for å slå seg sammen. Olsen stod for en reform av politi- og sysselmannsetaten som lot de seks syslene bestå, men minsket til fem sysselmenn, fordelt på tre politidistrikt.

Den 6. april 2011 trakk Fólkaflokkurin seg ut av regjeringssamarbeidet, og Olsen gikk tilbake til Lagtinget. Etter lagtingsvalget i 2011 dannet de borgerlige partiene regjering, og Olsen ble sosialminister og viseregjeringssjef. Regjeringen tapte flertallet ved lagtingsvalget i september 2015.

Valget betød også et tilbakeslag for den mer liberale hovedstadsfløyen i partiet, som hadde ønsket Olsen som partiformann. Olsen ble partiets eneste lagtingsmedlem fra Tórshavn. Hun meldte seg ut av partiet noen dager etter valget. Hun var medlem av Framsókn i tre dager, men meldte seg ut og søkte permisjon fra Lagtinget. Den 4. februar 2016 kom hun tilbake til Fólkaflokkurin og tok sete på Lagtinget.

I 2016 ble Olsen igjen valgt inn i Tórshavn kommunestyre; i samarbeid med Tjóðveldi og Framsókn ble hun valgt til borgermester for perioden 2017–2020.

Hun møtte som varamedlem på Lagtinget fra 2019 til 2021, da Fólkaflokkurin trakk to av sine ministre ut av regjeringen for å hindre at Olsen stemte mot regjeringen i en barnelovgivningssak. Hun ønsket, i motsetning til regjeringen, å gi foreldrerettigheter til likekjønnede par. Konflikten mellom Olsen og partiledelsen ble satt på spissen, og den vedvarte i året som fulgte. I november 2022 meldte Olsen seg ut av Fólkaflokkurin og stilte til valg for Tjóðveldi.

## Referanser
Guavaslekten

* Myrtoideae
* Leptospermoideae
* Chamelaucioideae
* Psiloxyloideae

**Guavaslekten** er en slekt i myrtefamilien innenfor ordenen Myrtales. Den omfatter om lag 100 arter med utbredelse i tropene i Mexico, Latin-Amerika og noen arter i det nordlige Afrika.

Artene er busker eller lave løvtrær, ofte verter for larver eller møll. Arten guava *(Psidium guajava)* finnes i flere varianter, og dyrkes for sin frukt, som selges kommersielt for konsum. Det produseres også rom og andre ferdigprodukter av frukten, og den har visse medisinske egenskaper. «Jordbærguava» *(Psidium littorale)* vokser i Brasil og brukes ofte som smakstilsetning i matvarer. Varianten sitronguava *(Psidium littorale* var. *littorale)* vokser på Hawaii.

Også arten *[[Feijoa sellowiana]]* har spiselige frukter, men den regnes ikke lengre til guavaslekten.

Guava dyrkes i mange land, blant annet i India og Pakistan. De er rike på vitamin A og C.

## Kjente arter
De mest omtalte artene omfatter blant annet:
* *[[Guava]] (*Psidium guajava*) – «Apple Guava»
* *Psidium cinereum* – Brasil
* *Jamaica-guava (Psidium dumetorum)* – Jamaica, utryddet på 1970-tallet
* *Psidium harrisianum* – Jamaica
* *Psidium havanense* – Cuba
* *Jordbærguava (Psidium littorale)* – Brasil («Strawberry Guava»)
** *Sitronguava (Psidium littorale* var. *littorale)* – Hawaii
* *Psidium pedicellatum* – Ecuador
* *Psidium rostratum* – Peru
* *Psidium sartorianum* – Mexico, Costa Rica, Panama
* *Psidium sintenisii'' – Puerto Rico

## Eksterne lenker
*
Luxembourg under Vinter-OL 1936

**Luxembourg under Vinter-OL 1936**. Fire sportsutøvere fra Luxembourg, alle menn, deltok i to sporter, alpint og bobsleigh, under Vinter-OL 1936 i Garmisch-Partenkirchen. Luxembourg vant ikke noen medaljer, beste plassering var en tjueandreplass i toerbob.

## Medaljer

## Eksterne lenker
* Resultater og profilside  på sports-reference.com
«Polarstar»

**«Polarstar»** er en ishavsskute bygget ved James Lamonts Shipyard i Glasgow i 1948. Skuta er bygget i stål, har en lengde på 151 fot og en tonnasje på 424 BRT. Den var opprinnelig utstyrt med en Atlas polar diesel på 900 HK, men denne ble i 1966 erstattet av en ny Deutz hovedmotor på 2000 HK.

## Historie

«Polarstar» var bygget spesielt for selfangst, og i perioden 1949 til 1982 deltok den på selfangst ved Newfoundland. I tillegg hadde den mange oppdrag for både offentlige og private aktører, deriblant Norsk Polarinstitutt, sysselmannen på Svalbard og *Store Norske*.

I 1998 ble «Polarstar» tatt ut av kommersiell drift og besluttet at den skulle kondemneres. På grunn av skutas unike historie var det en gruppe entusiaster som gikk inn for å restaurere båten, og etter flere års arbeide gikk skuta på nytt i drift med hjemmehavn i Hareid. I 2014 ble den satt på Riksantikvarens liste over verneverdige fartøy som en representant for fangstfartøyene på 1900-tallet.

## «Espen i isen»

I 1982 utga Thor Larsen boka *Espen i isen* etter sønnen Espens opplevelser med «Polarstar» på ekspedisjon til Svalbard. I boka skildres blant annet merking av isbjørn og polare fugler.

## Litteratur
* Thor Larsen – *Espen i isen*. Den Norske bokklubben 1982 – ISBN 82-525-0871-5

## Referanser


## Eksterne lenker
* 
*  «Polarstar» Polarhav.com
* .
Ringo Starr and Friends

***Ringo Starr and Friends*** er et konsertalbum fra 2006 av rockemusiker og eks-Beatle Ringo Starr. Albumet inneholder spor fra the All-Starr Band-turneen i 2001. Spor som tidligere var utgitt på albumet *[[King Biscuit Flower Hour|King Biscuit Flower Hour Presents Ringo & His New All-Starr Band]]* fra 2002, er også med på dette albumet. Som vanlig deltar flere av Ringos venner, og inkludert på dette albumet er Ian Hunter, Howard Jones, Roger Hodgson, Sheila E, Greg Lake og Mark Rivera.

## Sporliste
# «Photograph» (Harrison/Starr) – 4:21
# «Act Naturally» (Russell/Morrison) – 2:29
# «All the Young Dudes» – (Bowie) – 5:35
# «Don't Go Where the Road Don't Go» – (Starr/Warman) – 4:34
# «No One Is to Blame» (Jones) – 6:11
# «Yellow Submarine» (Lennon/McCartney) – 3:06
# «Logical Song» (Hodgson) – 3:48
# «Glamourous Life» (Prince) – 9:03
# «I Wanna Be Your Man» (Lennon/McCartney) – 3:24
# «Give a Little Bit» (Davies/Hodgson) – 4:20
# «Take the Long Way Home» (Davies/Hodgson) – 4:37
# «You're Sixteen» (Sherman Brothers) – 2:29
# «Lucky Man» (Lake) – 4:41
# «With a Little Help from My Friends» (Lennon/McCartney) – 5:34

## Eksterne lenker
*
Ghost (film)

***Ghost*** er en amerikansk romantisk eventyrthriller fra 1990 regissert av Jerry Zucker. Hovedrollene spilles av Patrick Swayze og Demi Moore. Filmen ble nominert til flere Oscar-priser, inkludert beste film, og vant for beste originalmanus og beste kvinnelige birolle (Whoopi Goldberg).

*Ghost* ble meget populær og endte opp som den mest innbringende filmen på verdensbasis i 1990. I USA ble den kun forbigått av familiekomedien ''Alene hjemme''.

## Handling
Sam (Swayze) og Molly (Moore) levde et lykkelig liv sammen til de en dag blir utsatt for et ran når de går gjennom en mørk bakgate. Sam dør av skadene, men velger å ikke gå inn i det lys som viser seg for ham. Han velger å bli igjen på jorden som et spøkelse, usynlig for alle levende. Hans kjærlighet til Molly er ennå sterk, og det er grunnen til at han slipper taket på henne. Sam får snart greie på at omstendighetene rundt hans død ikke var et tilfeldig ran, men et planlagt mord utført av  en mann som stod både ham og Molly nære. Sam må nå på en måte advare Molly og fortelle henne hva som har hendt, men han kan ikke nå henne i den form han befinner seg. Til hjelp tar han da et medium, Oda Mae Brown (Goldberg) og sammen med henne skal han ordne opp i alt.

## Rolleliste (utvalg)
* Patrick Swayze - Sam Wheat 
* Demi Moore - Molly Jensen 
* Whoopi Goldberg - Oda Mae Brown
* Tony Goldwyn - Carl Bruner 
* Rick Aviles - Willie Lopez
* Stephen Root - Politimann
* Vincent Schiavelli - Gjenferd i tunnelbane

## Referanser


## Eksterne lenker
*
Mary Tamm

**Mary Tamm**  (født 22. mars 1950 i Bradford, død 26. juli 2012 i London) var en engelsk skuespillerinne som kanskje er mest kjent for å være den første som spilte Romana i TV-serien *[[Doctor Who]]* i seriens 16. sesong. Hun gikk på Royal Academy of Dramatic Art.

Tamm begynte sin skuespillerkarriere på scenen i Birmingham Repertory Company i 1971 før hun flyttet til London i 1972 og spilte i musikalen *Mother Earth*. Hun spilte i flere filmer, som blant annet *[[The Odessa File]]* (1974) og *[[The Likely Lads]]* (1976) før *Doctor Who*.

Tamm gikk med på å spille Romana i *Doctor Who* etter at hun fikk vite at Romana ikke ville bli en ny «jomfru i nød», men en av Doktorens rase og derfor like dyktig som ham. Hun forlot serien etter en sesong fordi hun syntes at figuren hadde gått tilbake til å bli en vanlig assistent til Doktoren og kunne ikke utvikle seg videre. Lalla Ward tok deretter over rollen.

Etter *Doctor Who* spilte Tamm blant annet Penny Crosbie i såpeoperaen *[[Brookside]]* fra 1993 til 1995, Yvonne Edwards i dramaserien *[[Paradise Heights]]* i 2002 så vel som gjesteroller i flere serier. Hun spilte igjen Romana i hørespill fra Big Finish Productions fra og med 2005.

## Referanser


## Eksterne lenker
* 
* 
* Intervju hos BBC Wiltshire
Prentis Hancock

**Prentis Hancock** (1942–2025) var en britisk skuespiller.

I 1970-årene spilte Hancock hovedpersonen Paul Morrow i TV-serien ** og han dukket også opp i *[[Doctor Who]]*-historiene *[[Spearhead from Space]]*, *[[Planet of the Daleks]]*, *[[Planet of Evil]]* og *[[The Ribos Operation]]*.

Han har også spilt i *[[Z Cars]]*, *[[Colditz (TV-serie 1972)|Colditz]]*, *[[Survivors (TV-serie 1975)|Survivors]]*, *[[The New Avengers]]*, *[[Secret Army ]]*, *[[Return of the Saint]]*, *[[Minder ]]*, *[[Chocky's Children]]*, *[[The Professionals (TV-serie)|The Professionals]]* og *[[The Bill]]*.

## Referanser


## Eksterne lenker
*